CELEX: 52010DP0392
Language: fi
Date: 2010-11-11 00:00:00
Title: Krzysztof Lisekin parlamentaarisen koskemattomuuden pidättämistä koskeva pyyntö Euroopan parlamentin päätös 11. marraskuuta 2010 Krzysztof Lisekin parlamentaarisen koskemattomuuden pidättämistä koskevasta pyynnöstä (2009/2244(IMM))

13.3.2012   
            
            
               FI
            
            
               Euroopan unionin virallinen lehti
            
            
               CE 74/46
            
         Torstai 11. marraskuuta 2010Krzysztof Lisekin parlamentaarisen koskemattomuuden pidättämistä koskeva pyyntö
   P7_TA(2010)0392
   Euroopan parlamentin päätös 11. marraskuuta 2010 Krzysztof Lisekin parlamentaarisen koskemattomuuden pidättämistä koskevasta pyynnöstä (2009/2244(IMM))
   2012/C 74 E/08
   
      Euroopan parlamentti, joka
   
               —
            
            
               ottaa huomioon Puolan oikeusviranomaisten välittämän, 5. marraskuuta 2009 päivätyn pyynnön Krzysztof Lisekin parlamentaarisen koskemattomuuden pidättämiseksi, josta ilmoitettiin täysistunnossa 14. joulukuuta 2009,
            
         
               —
            
            
               on kuullut Krzysztof Lisekiä työjärjestyksen 7 artiklan 3 kohdan mukaisesti,
            
         
               —
            
            
               ottaa huomioon perussopimuksiin liitetyn Euroopan unionin erioikeuksista ja vapauksista tehdyn pöytäkirjan N:o 7 8 ja 9 artiklan,
            
         
               —
            
            
               ottaa huomioon Euroopan unionin tuomioistuimen 12. toukokuuta 1964 ja 10. heinäkuuta 1986 antamat tuomiot (1),
            
         
               —
            
            
               ottaa huomioon Puolan tasavallan perustuslain 151 pykälän,
            
         
               —
            
            
               ottaa huomioon työjärjestyksen 6 artiklan 2 kohdan ja 7 artiklan,
            
         
               —
            
            
               ottaa huomioon oikeudellisten asioiden valiokunnan mietinnön (A7-0301/2010),
            
         
               A.
            
            
               ottaa huomioon, että Puolan oikeusviranomaiset ovat panneet Euroopan parlamentin jäsenen Krzysztof Lisekin syytteeseen ja että hän on syytettynä 6. kesäkuuta 1997 annetun rikoslain (julkaistu Puolan virallisessa lehdessä (Dziennik Ustaw) N:o 88/1997, kohta 553, sellaisena kuin se on viimeksi muutettuna) 296 pykälän 1 ja 3 momentin nojalla, 15. syyskuuta 2000 annetun yhtiölain (julkaistu Puolan virallisessa lehdessä (Dziennik Ustaw) N:o 94/2000, kohta 1037, sellaisena kuin se on viimeksi muutettuna) 586 pykälän nojalla ja 29. syyskuuta 1994 annetun kirjanpitolain (konsolidoitu teksti julkaistu Puolan virallisessa lehdessä (Dziennik Ustaw) N:o 76/2002, kohta 694, sellaisena kuin se on viimeksi muutettuna) 77 pykälän 1 ja 2 momentin nojalla,
            
         
               B.
            
            
               ottaa huomioon, että Euroopan unionin erioikeuksista ja vapauksista tehdyn pöytäkirjan 9 artiklan mukaan Euroopan parlamentin istuntojen ajan sen jäsenillä on oman valtionsa alueella kansanedustajille myönnetty koskemattomuus; ottaa huomioon, ettei koskemattomuuteen voida vedota silloin, kun jäsen tavataan itse teosta, ja sen, ettei tämä estä Euroopan parlamenttia käyttämästä oikeuttaan pidättää koskemattomuus yhden jäsenen osalta,
            
         
               C.
            
            
               ottaa huomioon, etteivät Krzysztof Lisekiä vastaan nostetut syytteet liity hänen Euroopan parlamentin jäsenen tehtäviä hoitaessaan ilmaisemiinsa mielipiteisiin tai äänestämiseensä,
            
         
               D.
            
            
               ottaa huomioon, että Puolan tasavallan perustuslain 105 pykälän mukaan kansallisen parlamentin (Sejm) jäsentä ei voida asettaa rikosoikeudelliseen vastuuseen ilman parlamentin suostumusta,
            
         
               E.
            
            
               ottaa huomioon, että 105 pykälässä säädetään edelleen, että kansallisen parlamentin jäsentä ei voida saattaa vastuuseen jäsenen toimivallan piiriin kuuluvasta toiminnasta jäsenen toimikauden aikana tai toimikauden päättymisen jälkeen,
            
         
               F.
            
            
               ottaa huomioon, että Krzysztof Lisekiä syytetään lähinnä rikoksista, jotka liittyvät hänen johto- ja kirjanpitotehtäviinsä Puolan nuorisokorttiyhdistyksen ja Campus-rajavastuuyhtiön hallituksen puheenjohtajana hänen Euroopan parlamentin jäseneksi valitsemistaan edeltävänä ajanjaksona; ottaa huomioon, etteivät rikokset, joista Krzysztof Lisekiä syytetään, liity millään tavalla hänen toimintaansa Euroopan parlamentin jäsenenä,
            
         
               G.
            
            
               ottaa huomioon, ettei mitään painavia todisteita ole esitetty sen puolesta, että kyseessä olisi fumus persecutionis -oletus,
            
         
               H.
            
            
               katsoo, että näin ollen on asianmukaista pidättää Krzysztof Lisekin koskemattomuus,
            
         
               1.
            
            
               päättää pidättää Krzysztof Lisekin parlamentaarisen koskemattomuuden;
            
         
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Puolan tasavallan toimivaltaiselle viranomaiselle.
            
         
      (1)  Asia 101/63 Wagner vastaan Fohrmann ja Krier [1964], Kok. suomenk. erityispainos s. 203, ja asia 149/85 Wybot vastaan Faure ym. [1986], Kok. suomenk. erityispainos s. 729.